# Bo Carpelan

### Wikipedia

Carpelanin Finlandia-palkittu kirja Berg (suom. Kesän varjot)

Bo Carpelan (s. 25. lokakuuta 1926, Helsinki) on suomenruotsalainen kirjailija.

Bo Carpelan kirjoitti ylioppilaaksi vuonna 1944 ja valmistui filosofian kandidaatiksi 1948, filosofian lisensiaatiksi 1956 ja filosofian tohtoriksi 1960. Kirjailijauransa hän aloitti vuonna 1946 runoteoksella Som en dunkel värme. Seuraavien parinkymmenen vuoden aikana Carpelan julkaisi useita runoteoksia sekä lastenkirjoja. Hän toimi Hufvudstadsbladetin kirjallisuusarvostelijana vuosina 1949–1964 ja Helsingin kaupunginkirjaston apulaiskirjastonjohtajana 1964–1980. Ensimmäinen romaani, Rösterna i den sena timmen (suom. Myöhäiset äänet), ilmestyi vuonna 1973.

Carpelan on myös kääntänyt ruotsiksi suomalaisten nykykirjailijoiden, muun muassa Paavo Haavikon, Helena Anhavan ja Antti Hyryn tuotantoa. Carpelan on saanut lukuisia palkintoja, kuten valtion kirjallisuuspalkinnon neljä kertaa ja Pohjoismaiden neuvoston kirjallisuuspalkinnon 1977. Carpelanille on myönnetty Finlandia-palkinto kahdesti, vuonna 1993 teoksesta Urwind (suom. Alkutuuli) ja vuonna 2005 teoksesta Berg (suom. Kesän varjot). Hän on ensimmäinen, joka on saanut Finlandia-palkinnon kaksi kertaa.

Bo Carpelan asuu Espoossa ja harrastaa kirjallisuuden lisäksi mm. musiikkia ja kuvataidetta.

## [muokkaa] Palkinnot

- Valtion kirjallisuuspalkinto 1969, 1972, 1987 ja 1989
- Finlandia-palkinto 1993 ja 2005
- Pohjoismaiden neuvoston kirjallisuuspalkinto 1977
- Nils Ferlin -palkinto 1981
- Ruotsin akatemian pohjoismainen palkinto 1997
- ruotsalainen Pilot -palkinto 1998
- ranskalainen kirjallisuuspalkinto Prix Européen de Littérature 2006 (luovutetaan vuosittain eurooppalaiselle kirjailijalle, joka tuotannollaan edistää eurooppalaisten kulttuurien keskinäistä ymmärrystä)
- Taiteilijaprofessuuri 1980–1993

## [muokkaa] Aiheesta muualla

- Tuotanto

| Tämä kirjailijasta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/o/_/Bo_Carpelan_0010.html

Luokat: Kirjailijatyngät | Suomalaiset kirjailijat | Lasten- ja nuortenkirjailijat | Kielenkääntäjät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français
- Norsk (bokmål)
- Norsk (nynorsk)
- Svenska